У пагодны дзень, на прыродзе адбыўся традыцыйны выязны сход Касьцюшкаўскай арганізацыі Партыі БНФ (Кастрычніцкі раён Менску). У сходзе ўзяў ўдзел 41 чалавек.Ганаровымі гасьцямі былі дактары навук, вэтэраны БНФ Юры Хадыка і Ружа Ганчарова, паэт і грамадзкі дзяяч Генадзь Бураўкін. Як паведаміў старшыня Касьцюшкаўскай арганізацыі Мікалай Шут, галоўным пунктам парадку дня быў удзел Партыі БНФ у прэзыдэнцкай кампаніі. Пасьля шырокага абмеркаваньня палітычнай сытуацыі менскія фронтаўцы аднагалосна прагаласавалі за падтрымку вылучэньня Лявона Баршчэўскага кандыдатам у прэзыдэнты й за ягоны ўдзел у працэдуры вызначэньня адзінага кандыдата дэмакратычных сілаў.